Source: https://civilkontroll.com/a-bankok-tisztessegtelensege-elleni-fellepes-fontosabb-mint-a-torveny/
Timestamp: 2019-12-08 22:17:27+00:00

Document:
A bankok tisztességtelensége elleni fellépés fontosabb mint a törvény!
Felülírhatja a bíróság az árfolyamkockázat fogyasztóra terhelését. Ezt állítja – sok szakértő – mellett a HVG.
Az Európai Bíróság szerint a tisztességtelenség elleni fellépés fontosabb, mint a törvény.
Az Európai Bíróság főtanácsnoka szerint vizsgálhatja nemzeti bíróság a devizahiteleknél az árfolyamkockázatot a kölcsönt felvevőre terhelő, jogszabályban rögzített feltétel tisztességtelenségét, ha a szerződésben nem világosan és érthetően fogalmaztak.
Evgeni Tancsev egy magyarországi devizahiteles perben fogalmazta meg a főtanácsnoki indítványt. Két magánszemély 2008 februárjában kötött svájci frankban nyilvántartott kölcsönszerződést egy magyar bankkal. A szerződés értelmében a havi törlesztőrészleteket forintban kellett fizetni, de a részletek összegét a forint és a svájci frank aktuális árfolyama alapján számították ki. A kölcsönt felvevők vállalták, hogy viselik az árfolyamkockázatot.
Miután a forint gyengülése miatt nagymértékben emelkedtek a törlesztőrészletek, a hitelt felvevők 2013 májusában a magyar bíróságok előtt keresetet indítottak az OTP Bank és az OTP Factoring ellen.
Az eljárásban felmerült az a kérdés, hogy az árfolyamkockázatot a kölcsönt felvevőkre terhelő szerződési feltétel tisztességtelennek tekinthető-e, és emiatt megállapítható-e, hogy az nem kötelezi a kölcsönt felvevőket amiatt, hogy e feltételt a bank nem világosan és érthetően fogalmazta meg.
Magyarország 2014-ben olyan törvényeket fogadott el, amelyek a devizaalapú kölcsönszerződésekben megszüntettek bizonyos tisztességtelen feltételeket, az ilyen szerződések alapján továbbra is fennálló szinte valamennyi fogyasztói tartozást forintosítottak. Az új törvények azonban továbbra is a kölcsönt felvevőre terhelték az árfolyamkockázatot.
A Fővárosi Ítélőtábla, amely az ügyet elbírálja, azzal a kérdéssel fordult az Európai Unió Bíróságához, hogy
a nemzeti bíróság értékelheti-e tisztességtelennek az árfolyamkockázatot a kölcsönt felvevőre terhelő feltételét annak ellenére, hogy azt a magyar jogalkotó megerősítette.
A főtanácsnok hangsúlyozta: az olyan feltétel, amelyet jogalkotási beavatkozás tett a devizaalapú kölcsönszerződés részévé, és amely fenntartja az árfolyamkockázatot a kölcsönt felvevőre terhelő eredeti feltételt, az uniós irányelv értelmében
"nem tükröz kötelező érvényű törvényi vagy rendeleti rendelkezéseket."
Ez pedig azt jelenti, hogy a nemzeti bíróság megvizsgálhatja, hogy az olyan tisztességtelen feltétel-e, amely nem kötelezi a fogyasztót.
OLVASÁSRA ajánljuk! A témához kapcsolódik megboldogult dr. Lénmann György FONTOS! FIGYELJENEK A DEVIZAKÁROSULTAK! FELFOGTÁK, HOGY MIT MONDOTT KI A KÚRIA? című cikke! (Kattints a linkre!)
A főtanácsnok indítványa nem köti a bíróságot, ám az esetek túlnyomó többségében később az indítványnak megfelelő ítélet születik az ügyekben.
Devizahitel Kártérítés a banki tisztességtelenség miatt Témához kapcsolódik Tisztességtelenség tisztességtelensége Törvény
DEVIZÁS ÚJRATERVEZÉS: INDULHATNAK A BANKOK ÉRDEKÉBEN LETILTOTT PEREK!
DEVIZÁS ÚJRATERVEZÉS: INDULHATNAK A BANKOK ÉRDEKÉBEN LETILTOTT PEREK! Ebben a helyzetben jogos elvárás lenne, hogy a Magyar kormány végre az...
DEVIZAADÓSOK NYÍLT LEVELE.
DEVIZAADÓSOK NYÍLT LEVELE. - kérem megosztani, add tovább és terjeszd - DEVIZAADÓSOK SZOLIDARITÁSI HÁLÓZATÁNAK NYÍLT LEVELE CIVILISZTIKAI KOLLÉGIUMVEZETŐKHÖZ ...

References: bíróság 
 Bíróság 
 Bíróság 
 bíróság 
 bíróság 
 bíróság